Kedves Feleim!

**Ráhangolódás**: Át kell térni a távoktatásra, pedig az okos fejek disputája sokkal érdekesebb. Ki kell mutatnunk, hogy tanulással múlatjuk az időt, különben miképp ismerjék el nekünk az évet. Folyamatosan gondolkodom, hogyan lehetne ügyesen feldolgozni úgy a maradék anyagot, pl. a Vajdaságot, hogy az kötődhessen az érettségi témákhoz. Még sok minden fog változni, nem látom lehetetlennek, hogy nálunk is legyen érettségi. Ennek a jegyében dolgozzunk! Kezdetnek jön a miniesszé, pénteken pedig majd elmélkedünk a vajdasági irodalomról, a választott témákról.

Feladat: József Attila *Eszmélet* című versének választott része

**Jelentésteremtés**: Az esszé szerkezetét megbeszéltük. Ez alapvetően legyen érvelő, személyes, a te véleményedet tükrözze!

Fordítsatok különös gondot a **bevezetőre**! (Mely lehet: *kérdező*, *elbeszélő, helyreigazító,* (tények, háttér-információk, definíciók, idézetek révén) *előkészítő.*

Következhet a **tételmondat**, a te reflexiód a versről (egyesek szerint mindegyik számozott vers egy-egy különálló egész). A célt is kitűzheted, de ne legyen megadást jelző zászló!

**Bizonyítsd**, érvelj, fejtsd ki, miért tetted az illető állítást! (Miért épp ezt a versegységet választottad?)

**Következtetés**/Kitekintés, a saját élethelyzetedhez, más versekhez/alkotásokhoz való kötődés.

**Reflektálás**: Ha egymás műveibe beleolvasunk (erre manapság van mód), láthatjuk mennyire különfélék vagyunk.

Várom a miniesszéket

Jó munkát!

Üdvözlettel: K. Edit